CELEX: 62020CA0536
Language: ga
Date: 2022-02-24 00:00:00
Title: Cás C-536/20: Breithiúnas na Cúirte (an Ceathrú Dlísheomra) an 24 Feabhra 2022 (iarraidh ar réamhrialú ón Lietuvos Aukščiausiasis Teismas – an Liotuáin) –“Tiketa” UAB v M.Š. (Tarchur chun réamhrialú – Treoir 2011/83/AE – Conarthaí tomhaltóirí – An coincheap “tradálaí” – Oibleagáid faisnéis a soláthar maidir le cianchonarthaí – Ceanglas go gcuirfear an fhaisnéis riachtanach ar fáil i dteanga shoiléir agus intuigthe agus ar mheán marthanach)

19.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 165/13
            
         
      Breithiúnas na Cúirte (an Ceathrú Dlísheomra) an 24 Feabhra 2022 (iarraidh ar réamhrialú ón Lietuvos Aukščiausiasis Teismas – an Liotuáin) –“Tiketa” UAB v M.Š.
      (Cás C-536/20) (1)
      
      (Tarchur chun réamhrialú - Treoir 2011/83/AE - Conarthaí tomhaltóirí - An coincheap “tradálaí” - Oibleagáid faisnéis a soláthar maidir le cianchonarthaí - Ceanglas go gcuirfear an fhaisnéis riachtanach ar fáil i dteanga shoiléir agus intuigthe agus ar mheán marthanach)
      (2022/C 165/18)
      Teanga an cháis: an Liotuáinise
      
         An chúirt a rinne an tarchur
      
      Lietuvos Aukščiausiasis Teismas
      
         Páirtithe sna príomhimeachtaí
      
      
         Iarratasóir:“Tiketa” UAB
      
         Cosantóir: M.Š.
      
         Páirtí eile sna himeachtaí:“Baltic Music” VšĮ
      
         An chuid oibríochtúil
      
      
                  1.
               
               
                  Ní mór Airteagal 2, pointe 2 de Threoir 2011/83/AE ó Pharlaimint na hEorpa agus ón gComhairle an 25 Deireadh Fómhair 2011 maidir le cearta tomhaltóirí, lena leasaítear Treoir 93/13/CEE ón gComhairle agus Treoir 1999/44/CE ó Pharlaimint na hEorpa agus ón gComhairle agus lena n-aisghairtear Treoir 85/577/CEE ón gComhairle agus Treoir 97/7CE ó Pharlaimint na hEorpa agus ón Comhairle a léirmhíniú amhail is go gciallaítear maidir le duine nádúrtha nó dlítheanach atá ag gníomhú chun críoch a bhaineann lena dtrádáil, gnó, ceird nó gairm féin i ndáil le conarthaí clúdaithe faoin Treoir sin, agus chomh maith duine nádúrtha nó dlítheanach atá ag gníomhú mar idirghabhálaí, in ainm nó thar cheann an duine sin, is “trádálaí”, iad de réir bhrí na forála sin, de bharr go bhféadfaí an t-idirghabhálaí agus an promhthrádálaí a aicmiú mar “trádálaí” chun críche na forála sin, gan aon ghá a chruthú go bhfuil seirbhisí á soláthar faoi dhó;
               
            
                  2.
               
               
                  Ní mór Airteagal 6(1) agus (5) agus Airteagal 8(1) agus (7) de Treoir 2011/83 a léirmhíniú nach gcuirtear cosc ar fhaisnéis dá dtagraítear in Airteagal 6(1) a thabhairt don tomhaltóir, sula dtabharfar an conradh i gcrích, ach amháin sna téarmaí agus coinníollacha ginearálta maidir le seirbhisí a sholáthar ar shuíomh gréasáin an idirghabhálaí, a ghlacann an tomhaltóir go gníomhach trí thic a chur sa bhosca atá ar fáil chun na críche sin, ar choinníoll go mbeidh an t-eolas sin ar fáil don tomhaltóir ar mhodh soiléir agus intuigthe. Ní féidir an modh sin maidir le faisnéis a chur ar fáil, áfach, a chur in ionad gníomhú mar ionadaí do dheimhniú an chonartha a sholáthar don tomhaltóir ar mheán marthanach, de réir bhrí Airteagal 8(7) den Treoir sin, de bharr nach gcuirtear cosc leis an méid sin ar an bhfaisnéis bheith ina cuid dhílis den chianchonartha nó conradh seacháitribh.
               
            
         (1)  IO C 19, 18.1.2021